അങ്ങനെ പറയേണ്ടിയിരുന്നില്ല എന്നാവും ധ്യാന് ഇപ്പോള് വിചാരിക്കുന്നത് നവ്യയുടെ പ്രതികരണം Navya, Dhyan Sreenivasan Image Source: Youtube വൈറല് എന്ന പദം സോഷ്യല് മീഡിയയോട് ചേര്ന്നു കിടക്കുന്നതാണ്. പാട്ടുകളും ചിത്രങ്ങളും പഴയ അഭിമുഖങ്ങള് പോലും വളരെ പെട്ടെന്നാണ് സോഷ്യല് മീഡിയയില് വൈറലാകുന്നത്. ഇപ്പോഴിതാ സോഷ്യല് മീഡിയയില് ഏറെ ചര്ച്ചചെയപ്പെടുന്ന ഒരു അഭിമുഖമാണ് താര സഹോദരങ്ങളായ വിനീത് ശ്രീനിവാസന്റെയും ധ്യാന് ശ്രീനിവാസന്റേയും. 15 വര്ഷങ്ങള്ക്കു മുമ്ബുള്ള അഭിമുഖത്തില് ധ്യാന് തന്റെ ക്രഷിനെക്കുറിച്ചു പറയുന്നുണ്ട്. നവ്യയായിരുന്നു അന്ന് ധ്യാനിന്റെ ക്രഷ്. ഇക്കാര്യം നവ്യയോട് ചോദിച്ചപ്പോള് നവ്യ പറഞ്ഞ മറുപടിയും ആരാധകര് ഏറ്റെടുത്തിട്ടുണ്ട്. വീഡിയോ കണ്ടിരുന്നു, കണ്ടപ്പോള് സന്തോഷം തോന്നി. എന്റെ വാട്സ് ആപ്പില് രണ്ടു ദിവസം അതു തന്നെയായിരുന്നു ഫോര്വേഡ് ചെയ്തു കിട്ടിയിരുന്നത്. ഇപ്പോള് ധ്യാന് വിചാരിക്കുന്നത്, അയ്യോ, അങ്ങനെ പറയേണ്ടായിരുന്നു എന്നാവും. പണ്ടത്തെ ധ്യാനിന്റെ അഭിമുഖത്തെക്കുറിച്ചു സംസാരിച്ചപ്പോള് നവ്യ പറഞ്ഞ മറുപടി ഇതാണ്. സ്റ്റാര് എന്ന ചിത്രം കാണാന് തിയേറ്ററില് എത്തിയപ്പോഴാണ് നവ്യ പ്രതികരിച്ചത്. ഒരുപാട് നാളിനു ശേഷം തിയേറ്ററില് ഒരു സിനിമ കാണുന്നതിന്റെ സന്തോഷമുണ്ട്. ഇത്രയും നാള് തിയേറ്ററില് വരാന് പറ്റാത്തതിന്റെ വീര്പ്പുമുട്ടല് എല്ലാവര്ക്കും കാണും, എനിക്കൊക്കെയുണ്ട്. എല്ലാവരും നന്നായി അഭിനയിച്ചിട്ടുണ്ട് ഈ സിനിമയില്. ഫാമിലിക്ക് കാണാന് പറ്റുന്ന, നല്ലയൊരു മെസേജ് കണ്വേ ചെയ്യുന്ന സിനിമ. നന്നായി നിര്മ്മിച്ച ഒരു മികച്ച ചിത്രമാണ് സ്റ്റാര് എന്നും നവ്യ പറഞ്ഞിരുന്നു. തങ്ങള്ക്കിഷ്ടപ്പെട്ട നായികമാരെക്കുറിച്ചു തുറന്നു സംസാരിച്ചപ്പോ ഴാണ് ധ്യാന് നവ്യയെക്കുറിച്ച് പറഞ്ഞത്. നവ്യയെ വിവാഹം കഴിക്കാന് ആഗ്രഹമുണ്ടായിരുന്നുവെന്നും പിന്നീട് വെള്ളിത്തിര എന്ന സിനിമയില് പൃഥ്വിരാജിനൊപ്പമുള്ള ചില പോസ്റ്ററുകള് കണ്ടതോടെ ആ ഇഷ്ടം ഇല്ലാതായെന്നും അഭിമുഖത്തില് ധ്യാന് പറയുന്നുണ്ട്. ഇതു കേട്ട മാത്രയില് നിനക്ക് നവ്യയെ കല്യാണം കഴിക്കണമെന്നുണ്ടായിരുന്നോ ? എന്ന് ശ്രീനിവാസന് ചോദിക്കുന്നുണ്ട്. ഇപ്പോള് ഇല്ല എന്നും ചേട്ടന് വിനീതിന് നടി മീര ജാസ്മിനെ വലിയ ഇഷ്ടമായിരുന്നെന്നും, ഏടത്തിയമ്മയായി മീര ജാസ്മിന് വരുന്നതില് നിനക്കെന്തെങ്കിലും പ്രശ്നമുണ്ടോ ? എന്ന് തന്നോട് ചോദിക്കുമായിരുന്നുവെന്നും ധ്യാന് കൂട്ടിച്ചേര്ക്കുന്നു. ഞാനത് തമാശയായി പറഞ്ഞതായിരുന്നു എന്ന് ഇടയ്ക്ക് കയറി വിനീത് തിരുത്തുന്നതും വീഡിയോയില് കാണാം. നവ്യയുടെ പ്രതികരണം വന്ന സ്ഥിതിക്ക് രസകരമായ ആ അഭിമുഖത്തിന്റെ ബാക്കിയായി ഒരുപക്ഷേ ഇനിയും മീര ജാസ്മിന്റെ പ്രതികരണവും സോഷ്യല് മീഡിയയില് താമസിയാതെ കാണാനാകുമെന്ന് പലരും കമന്റുകള് ഇടുന്നുണ്ട്.